CELEX: C2007/042/16
Language: da
Date: 2007-02-24 00:00:00
Title: Sag C-497/06 P: Appel iværksat den 5. december 2006 af CAS Succhi di Frutta SpA til prøvelse af dom afsagt den 13. september 2006 af Retten i Første Instans (Anden Afdeling) i sag T-226/01, CAS Succhi di Frutta SpA mod Kommissionen

24.2.2007   
            
            
               DA
            
            
               Den Europæiske Unions Tidende
            
            
               C 42/10
            
         Appel iværksat den 5. december 2006 af CAS Succhi di Frutta SpA til prøvelse af dom afsagt den 13. september 2006 af Retten i Første Instans (Anden Afdeling) i sag T-226/01, CAS Succhi di Frutta SpA mod Kommissionen
   (Sag C-497/06 P)
   (2007/C 42/16)
   Processprog: italiensk
   Parter
   
      Appellant: CAS Succhi di Frutta SpA (ved avvocati F. Sciaudone, R. Sciaudone og D. Fioretti)
   
      Den anden part i appelsagen: Kommissionen for De Europæiske Fællesskaber
   Appellanten har nedlagt følgende påstande
   
               —
            
            
               Den appellerede dom ophæves og hjemvises til Retten med henblik på, at denne træffer afgørelse om realiteten i lyset af de retningslinjer, Domstolen vil give den.
            
         
               —
            
            
               Kommissionen tilpligtes at betale sagens omkostninger og omkostningerne i forbindelse med sag T-226/01.
            
         Appelgrunde og væsentligste argumenter
   De appelgrunde, der er gjort gældende til støtte for ophævelse af Rettens dom, kan inddeles i fire grupper: betydningen af dommen i sagen Kommissionen mod CAS (sag C-496/99 P), frugtsubstitutionen, substitutionskoefficienterne, udgifterne i forbindelse med appellantens sikring af sine rettigheder.
   Hvad angår betydningen af dommen afsagt i sagen Kommissionen mod CAS (sag C-496/99 P), har appellanten gjort gældende, at der er sket en urigtig gengivelse og fordrejning af dennes argumenter om betydningen af dommen i sagen Kommissionen mod CAS i retsforhandlingerne i sag T-226/01, at der er sket en tilsidesættelse af princippet om retskraft, at der er sket en fordrejning af erstatningssøgsmålet som vist i dommen i sagen Kommissionen mod CAS, og at der er foretaget urigtig fortolkning af betingelserne for erstatningssøgsmål.
   Hvad angår frugtsubstitutionen har appellanten gjort gældende, at der er en fejl i begrundelsen i forbindelse med det tab, der er lidt som følge af frugtsubstitutionen, og at der er foretaget et åbenbart fejlskøn af appellantens påstande om udbuddets ulovlighed; at der er foretaget et fejlskøn vedrørende frugtsubstitutionens retlige betydning i udbudsproceduren; at der er sket en tilsidesættelse af princippet om retskraft angående tidspunktet, hvor man fik kendskab til frugtsubstitutionen; at der er sket en urigtig gengivelse af beviselementerne i sagsakterne, og at der er en fejl i begrundelsen af fordelene forbundet med frugtsubstitutionen og kendskabet hertil fra marts 1996; at der er sket en tilsidesættelse af procedurereglerne, at der er sket en fordrejning af beviselementerne, samt at der er sket en tilsidesættelse af de almindelige principper vedrørende bevisbyrden.
   Hvad angår substitutionskoefficienterne har appellanten gjort gældende, at der er sket en urigtig fastsættelse af den frugtmængde, der skal tages hensyn til ved beregningen af tabet.
   Endelig har appellanten, hvad angår udgifterne til sikring af sine rettigheder, gjort gældende, at der er sket en tilsidesættelse dels af princippet om erstatning for tabet af omkostninger til teknisk og juridisk hjælp, dels af princippet om erstatning for udgifterne til deltagelse i udbudsproceduren.